Ναχιτσεβάν

Η Αυτόνομη Δημοκρατία του Ναχιτσεβάν (, , , ) αποτελεί αποσπασμένο έδαφος του Αζερμπαϊτζάν. Έχει έκταση 5.500 τετραγωνικά χιλιόμετρα και συνορεύει με την Αρμενία, την Τουρκία και με το Ιράν. Η πρωτεύουσά του είναι η πόλη του Ναχιτσεβάν, η οποία είναι και έδρα κρατικού πανεπιστημίου. Σύμφωνα με εκτίμηση του 2007, το Ναχιτσεβάν έχει πληθυσμό 382.059 κατοίκων,Στοιχεία της Στατιστικής Υπηρεσίας του Αζερμπαϊτζάν. η πλειοψηφία των οποίων είναι Αζέροι, ενώ υπάρχουν επίσης Κούρδοι και Ρώσοι.

Ετυμολογία
Άλλα ονόματα του Ναχιτσεβάν είναι Nakhichevan,Encyclopedia Britannica: Nakhichevan Nachidsheuan,Flavius Josephus and the Flood of Noah Nakhijevan, Nakhchawan,Robert H. Hewsen, Armenia: A Historical Atlas, p.266 (ISBN 0-226-33228-4). Nakhitchevan,Elisabeth Bauer, Armenia: Past and Present, p.99 (ISBN B0006EXQ9C). Nakhjavan,Firuz Kazemzadeh PhD, The Struggle For Transcaucasia: 1917-1921, p.255 (ISBN 0-8305-0076-6). και Nakhdjevan.Ibid. p.267. Σύμφωνα με τον λόγιο του 19ου αιώνα Χάινριχ Χούμπσμαν το όνομα "Nakhichavan" στα αρμενικά σημαίνει στην κυριολεξία «μέρος της προσάραξης», μια αναφορά στην κατά τη Βίβλο προσάραξη της κιβωτού του Νώε στο Όρος Αραράτ που βρίσκεται λίγο δυτικότερα, στο έδαφος της Τουρκίας. Ο ίδιος λόγιος όμως σημειώνει ότι δεν ήταν γνωστό αυτό το όνομα στην αρχαιότητα. Πιθανότατα το όνομα εξελίχθηκε σε "Nakhchivan" από το "Naxcavan". Το "Naxc" ήταν όνομα και το "avan" στα αρμενικά σημαίνει «πόλη».Noah's Ark: Its Final Berth  by Bill Crouse Αναφέρεται επίσης στη "Γεωγραφία" του Πτολεμαίου ως Ναξουάνα."Nakhchivan" in the Brockhaus and Efron Encyclopedic Dictionary, St. Petersburg, Russia: 1890-1907."Nakhichevan" in the 1911 Encyclopedia Britannica, vol.19, p.156. Άλλες πηγές θέλουν το όνομα να προέρχεται από το περσικό Nagsh-e-Jahan ("Εικόνα του κόσμου"), αναφορά στην ομορφιά της περιοχής. Hamdollah Mostowfi. Nozhat al-GholubEvliya Chelebi. Seyahatname Στους Άραβες του Μεσαίωνα βρίσκουμε το όνομα "Νασαβά".Ibn Khordadbeh, Το Βιβλίο των Δρόμων και των Βασιλείων(ibn Khordadbeh (al-Kitab al-Masalik w’al-Mamalik).

Ιστορία
Σύμφωνα με την παράδοση της Αρμενίας, το Ναχιτσεβάν ιδρύθηκε από τον Νώε.Richard Plunkett and Tom Masters. Lonely Planet: Georgia, Armenia, and Azerbaijan, p. 243. ISBN 1-74059-138-0 Το αρχαιότερο υλικό που βρέθηκε στην περιοχή προέρχεται από τα νεολιθικά χρόνια. Το 189 π.Χ. το Ναχιτσεβάν αποτέλεσε τμήμα του νέου Βασιλείου της Αρμενίας.

Τον 7ο αιώνα η περιοχή υποτάχθηκε στους Άραβες. Ως τον 11ο αιώνα νέοι κατακτητές έγιναν οι Σελτζούκοι Τούρκοι. Ακολούθησαν οι Γεωργιανοί και οι Μογγόλοι.

Τον 16ο αιώνα ο έλεγχος του Ναχιτσεβάν περιήλθε στους Πέρσες και στη δυναστεία των Σαφαβιδών. Το 1828 το κατέλαβαν οι Ρώσοι και οι τσαρικές αρχές ενθάρρυναν την επανεγκατάσταση του αρμενικού πληθυσμού στο Ναχιτσεβάν. Το χανάτο του διαλύθηκε το 1828 και εντάχθηκε σε αυτό του Γερεβάν. Κατά τη διάρκεια της Ρωσικής Επανάστασης του 1905 έγιναν βίαιες συγκρούσεις ανάμεσα σε Αζέρους και Αρμενίους. Ακολούθησαν σφαγές και ο αρμενικός πληθυσμός μειώθηκε.

Τον Δεκέμβριο του 1918, με την υποστήριξη του Κόμματος Ισότητας του Αζερμπαϊτζάν, ανακηρύχθηκε η Δημοκρατία του Αράς στο Ναχιτσεβάν από τον Τζαφάρ Κουλί Χαν Ναχτσιβάνσκι. Η αρμενική κυβέρνηση δεν αναγνώρισε το νέο κράτος και απέστειλε στρατό στην περιοχή. Έτσι, ξέσπασε ο Πόλεμος στο Αράς. Το 1919 εδραιώθηκε η αρμενική κυριαρχία στην αποσχισθείσα περιοχή. Την ίδια χρονιά απεχώρησαν και οι Βρετανοί, ενώ συνεχίστηκε λυσσαλέα ο πόλεμος ανάμεσα σε Αρμένιους και Αζέρους.

Το 1920 το Ναχιτσεβάν καταλήφθηκε από τον Κόκκινο Στρατό και έγινε αυτόνομη σοβιετική σοσιαλιστική δημοκρατία με στενούς δεσμούς με το Αζερμπαϊτζάν. Επί σοβιετικού καθεστώτος αποσοβήθηκε κάπως η ένταση στις σχέσεις μεταξύ Αζέρων και Αρμενίων, ενώ βελτιώθηκαν και οι υποδομές.

Το 1992 το Ναχιτσεβάν έγινε θέατρο εχθροπραξιών κατά τον πόλεμο του Ναγκόρνο-Καραμπάχ.Background Paper on the Nagorno-Karabak Conflict. Council of Europe.

Σήμερα, το Ναχιτσεβάν παραμένει αυτόνομο και διεθνώς αναγνωρίζεται ως τμήμα του Αζερμπαϊτζάν, όμως διοικείται από Κοινοβούλιο που εκλέγουν οι κάτοικοί του. Ένα νέο Σύνταγμα για το Ναχιτσεβάν εγκρίθηκε σε δημοψήφισμα στις 12 Νοεμβρίου 1995 και εγκρίθηκε από την Εθνοσυνέλευση στις 28 Απριλίου 1998. Τέθηκε σε ισχύ στις 8 Ιανουαρίου του 1999. Ωστόσο, η δημοκρατία παραμένει απομονωμένη, όχι μόνο από το υπόλοιπο Αζερμπαϊτζάν, αλλά και πρακτικά από ολόκληρη την περιοχή του Νοτίου Καυκάσου. Σήμερα Πρόεδρος της Βουλής της Δημοκρατίας είναι ο Βασίφ Ταλίμποφ, ο οποίος μέσω του γάμου του σχετίζεται με την αζερική πολιτική οικογένεια κυβερνητών, Αλίγιεφ. Είναι γνωστός για την αυταρχικότητα και τη διαφθορά που χαρακτηρίζει το κράτος του αλλά και τη διακυβέρνησή του.

 Διοικητική διαίρεση 
Το Ναχιτσεβάν υποδιαρείται σε 8 διοικητικές περιφέρειες. 7 από αυτές λέγονται ραγιόν''. 

Αυτές είναι:

 Μπαμπέκ
 Τζούλφα
 Κανγκαρλί
 Πόλη του Ναχτσιβάν
 Ορντουμπάντ
 Σανταράκ
 Σαχμπούζ και
 Σαρούρ.

Διοίκηση
Πρόεδροι της Βουλής της Αυτόνομης Δημοκρατίας του Ναχτσιβάν.

Από το 1991 πρόεδροι της Βουλής ήταν οι εξής:

ΌνομαΑπόΈωςΧεϊντάρ Αλίγιεφ5 Σεπτεμβρίου 199123 Ιουνίου 1993Βασίφ Ταλίμποφ3 Ιουλίου 19934 Απριλίου 1994Νατίκ Χασάνοφ4 Απριλίου 199416 Δεκεμβρίου 1995Βασίφ ΤαλίμποφΟ Ταλίμποφ επανεξελέγη πρόεδρος στις 16 Δεκεμβρίου 1995, 7 Δεκεμβρίου 2000 και 28 Νοεμβρίου 200516 Δεκεμβρίου 1995Σημερινός

Παραπομπές

 Εξωτερικοί σύνδεσμοι 

 Επίσημος ιστότοπος της αυτόνομης δημοκρατίας του Ναχιτσεβάν
 Οδηγός